جل شکتی وزارت
ندیوں سے پلاسٹک کچرے کو صاف کرنے کی کوشش
ماحولیات،جنگلات اور آب و ہوا میں تبدیلی کی وزارت ،نئی دہلی نے پلاسٹک ویسٹ مینجمنٹ رولز، 2016اور اس میں ترامیم کو نوٹیفائیڈ کیا، تاکہ ملک میں پلاسٹک کے کچرے کے بندوبست کے لیے ایک ریگولیٹری فریم ورک فراہم کیا جا سکے۔ یہ ضابطے ہر کچرا پیدا کرنےوالے، مقامی بلدیاتی ادارے، گرام پنچایتوں،مینوفیکچررز،درآمدکنندگان،پروڈیوسراور برانڈ مالک پر نافذ ہوں گے۔
اس کے علاوہ گنگا کی5 مرکزی ریاستوں یعنی: اتراکھنڈ،اتر پردیش، بہار، جھارکھنڈ اور مغربی بنگال نے وقتاً فوقتاً پلاسٹک کیری بیگز کے استعمال پر پابندی لگانے کے لیے اقدامات کیے ہیں۔
وزارت ماحولیات نے پلاسٹک کچرے کے بندوبست سے متعلق ترمیمی ضابطے،2021 کو نوٹیفائیڈ کیا ہے، جس میں مینوفیکچر، درآمد، ذخیرہ،تقسیم، فروخت اور مخصوص واحد استعمال والی پلاسٹک کے استعمال کو ممنوع قرار دیا گیا ہے۔ ان ضابطوں کی کاپی درج ذیل لنک پر دستیاب ہے:
https://moef.gov.in/wp-content/uploads/2021/07/SUP-notification-12082021.pdf
نیشن ریور کنزرویشن ڈائریکٹوریٹ  نے اب تک ملک کی 16 ریاستوں میں پھیلے 80 قصبوں میں 36 ندیوں کے آلودہ حصوں کا احاطہ کیا ہے۔ اس پروجیکٹ کے لئے 6248.16 کروڑ روپے کی رقم مختص کی گئی ہے۔ اس کے ساتھ ساتھ 2745.7 ملین لیٹر یومیہ کی سیویج ٹریٹمنٹ کی گنجائش پیدا کی گئی ہے،جس کے نتیجے میں مختلف ندیوں میں آلودگی کے بوجھ میں کمی آئی ہے۔
نیشنل مشن فار کلین گنگا  پہلے ہی ان مسائل سے نمٹنے کے لیے مختلف اقدامات کر رہا ہے:
- 406 پروجیکٹس بشمول 5270 ایم ایل ڈی کے سیویج ٹریٹمنٹ کے 176 پروجیکٹ اور 5214 کلومیٹر کے سیویج نیٹ ورک کو 32898 کروڑ روپے کی لاگت سے منظور کیا گیا ہے، جس کے تحت اب تک 1858 ایم ایل ڈی سیویج ٹریٹمنٹ کی گنجائش پیدا کی گئی ہے۔ابھی تک سیوریج کے 98 منصوبے مکمل ہوچکے ہیں، جس کے نتیجے میں 1858.35 ایم ایل ڈی ایس ٹی پی کی گنجائش پیدا ہوئی ہے اور 4204.16 کلومیٹر سیویج نیٹ ورک بچھایا گیا ہے۔ اسکیم کے تحت قائم کردہ ایس ٹی پی پلاسٹک کے لوڈ کوکم کرتے ہیں جو سیویج؍نالیوں کے ساتھ بہہ کر آتی ہے اور دریائے گنگا میں گرتی ہے۔
- تقریباً 4507 گنگا گرام کو او ڈی ایف قرار دیا گیا ہے۔
- ریاستی حکومتیں نشان زدآلودہ ندیوں کے پانی کے معیار کی بحالی کے لیے ریاستی ندی کی بحالی کی کمیٹیوں کے تیار کردہ ایکشن پلان کو نافذ کر رہی ہیں۔ ریاستی سطح پر متعلقہ ریاستوں؍مرکز کے زیر انتظام علاقوں کے چیف سکریٹری کے ذریعہ اورمرکزی سطح پر جل شکتی کی وزارت کے سکریٹری کی صدارت میں مرکزی نگرانی کمیٹی کے ذریعہ عمل درآمد کی باقاعدگی سے نگرانی کی جارہی ہے۔
- صنعتوں کو صاف ستھری ٹیکنالوجیز اور فضلہ کو کم کرنے کے طریقوں کو اپنا کر پانی کے استعمال، فضلے کی پیداوار اور آلودگی کے بوجھ میں کمی کے لیے چارٹر پر مبنی شراکتی نقطہ نظر کے ذریعے سہولت فراہم کی جاتی ہے۔ صنعتوں اور آلودگی کے ذرائع کی سخت نگرانی کی جارہی ہے اور ضابطے کے تحت لایا جارہاہے۔ تمام جی پی آئی کے سالانہ معائنے کے ساتھ گنگا ندی کے کنارے مجموعی آلودگی پھیلانے والی صنعتوں  کا انوینٹرائزیشن ماہر اداروں کی ٹیم کے ذریعے کیا جاتا ہے۔
- نمامی گنگا اسکیم کے تحت 3 سال کی مدت کے لیے 11 مقامات پر کچرے کی صفائی کی سرگرمیاں بھی شروع کی گئی ہیں۔ اس کے علاوہ، گنگا میں گرنے والے نالوں کو ندی میں ٹھوس فضلہ کے براہ راست اخراج کو روکنے کے لیے ان کے مہانے پرتاروں کے جال لگائے گئے ہیں۔
- سوچھ بھارت مشن گرامین مرحلہ II کے رہنما خطوط، گنگا گرام کے ساتھ ساتھ ٹھوس اور مائع فضلہ کے بندوبست پر توجہ مرکوز کرنے کی تجویز اور عملدرآمد کو یقینی بناتا ہے۔ ریاستوں کو اس بات کو یقینی بنانے کی ضرورت ہے کہ دریائے گنگا کے کنارے واقع گاؤں کو ٹھوس اور مائع کچرا بندوبست  سے متعلق کارروائی کے نفاذ کو ترجیح دی جائے۔
نمامی گنگا پروگرام کا آغاز جون 2014 میں 31 مارچ 2021 تک کی مدت کے لیے کیا گیا تھا،تاکہ دریائے گنگا اور اس کی معاون ندیوں کااحیاء کیا جا سکے۔ اس پروگرام کو بعد میں 31 مارچ 2026 تک بڑھا دیا گیا۔ مالی سال 2014-15 سے 31 اکتوبر 2022 تک نیشنل مشن فار کلین گنگا  کو کل 13,709.72 کروڑ روپے جاری کیے گئے،جس میں سے 13,046.81 کروڑ روپےمذکورہ مدت کے دوران پروگرام کے تحت پروجیکٹوں کے نفاذ کے لیے این ایم سی جی نے مختلف ایجنسیوں کو کروڑ روپے جاری؍خرچ کیے ہیں۔
یہ اطلاع جل شکتی کے وزیر مملکت جناب بشویسور ٹوڈو نے آج راجیہ سبھا میں ایک تحریری جواب میں دی۔